Dorin Recean

Den Dorin Recean, gebuer de 17. Mäerz 1974 zu Dondușeni, ass e moldawesche Politiker.

 Liewen a Karriär 
Den Dorin Recean huet op der moldawescher Academia de Științe Economice (Akademie vun de Wirtschaftswëssenschaften) 1996 en Diplom, an 2001 e Master a Business Administration op der Internationaler Universitéit vun Newport gemaach.

Tëscht 1995 an 2007 huet hien op der Academia de Științe Economice Course gehalen, a gläichzäiteg fir verschidde Firme geschafft.

Hie war vum 24. Juli 2012 bis den 18. Februar 2015 Inneminister vu Moldawien. De 7. Februar 2022 gouf hien zum Conseiller vun der Staatspresidentin Maia Sandu fir national Sécherheet a Verdeedegung an zum Sekretär vum Ieweschte Sécherheetsrot ernannt.https://radiomoldova.md/p/5790/who-is-dorin-recean-the-candidate-designated-by-maia-sandu-for-the-position-of-prime-minister

Den 10. Februar 2023 huet d'Presidentin Sandu hien zum Nofollger vun der Ministerpresidentin Natalia Gavrilița, déi zeréckgetruede war, ernannt.https://www.sn.at/politik/weltpolitik/dorin-recean-zum-neuen-regierungschef-von-moldau-beauftragt-133852417 Hie gouf den 21. Februar vereedegt. Hie gouf den 1. November 2025 vum Alexandru Munteanu ofgeléist.

 Um Spaweck 

Kategorie:Premierministere vu Moldawien
Kategorie:Moldawesch Ministeren
Kategorie:Gebuer 1974
Kategorie:Moldawesch Ekonomisten